Ίγκορ Ρακόσεβιτς

Ο Ίγκορ Ρακόσεβιτς (σερβικά: Igor Rakočević, κυριλλικά: Игор Ракочевић, γενν. στις 29 Μαρτίου 1978) είναι Σέρβος στέλεχος καλαθοσφαίρισης και πρώην καλαθοσφαιριστής. Υπηρετεί ως αντιπρόεδρος της Ομοσπονδίας Καλαθοσφαίρισης Σερβίας, όπου είναι υπεύθυνος της Εθνική ανδρών Σερβίας.

Με ύψος 1,94 μ., έπαιζε τόσο ως πλέι μέικερ όσο και ως σούτινγκ γκαρντ, αλλά πέρασε το μεγαλύτερο μέρος της σταδιοδρομίας του παίζοντας ως σούτινγκ γκαρντ. Κατά τη διάρκεια της σταδιοδρομίας του, ο Ρακόσεβιτς ήταν δύο φορές μέλος της Κορυφαίας Ομάδας της Ευρωλίγκα και τρεις φορές νικητής του βραβείου του Κορυφαίου Σκόρερ της Ευρωλίγκα «Αλφόνσο Φορντ». Ήταν επίσης μέλος της Εθνικής Γιουγκοσλαβίας, η οποία τελικά μετονομάστηκε σε Εθνική Σερβίας και Μαυροβουνίου. Με τη Γιουγκοσλαβία, κέρδισε χρυσά μετάλλια στο Ευρωμπάσκετ του 2001 και στο Παγκόσμιο Πρωτάθλημα του 2002.

 Επαγγελματική σταδιοδρομία 

 Πρώτα χρόνια 
Ο Ρακόσεβιτς έπαιξε με τον Ερυθρό Αστέρα και τη Μπούντουτσνοστ, πριν πάει στο NBA. Με τον Ερυθρό Αστέρα κέρδισε το Πρωτάθλημα Γιουγκοσλαβίας τη σεζόν 1997–98 και τερμάτισε δεύτερος στο Κύπελλο Κόρατς την ίδια σεζόν.

 Μινεσότα Τίμπεργουλβς 
Ο Ρακόσεβιτς επιλέχθηκε από τους Μινεσότα Τίμπεργουλβς στον 2ο γύρο (51ος συνολικά) του NBA Ντραφτ 2000.NBA Draft history: 2000 Draft Δεν έπαιξε στο ΝΒΑ, μέχρι τη σεζόν 2002-03, κατά την οποία είχε συνολικά 244 λεπτά χρόνου αγώνα, σε 42 αγώνες και κατά μέσο όρο 1,9 πόντους, 0,8 ασίστ και 0,4 ριμπάουντ ανά αγώνα. Αποδεσμεύθηκε μετά το τέλος της σεζόν και υπέγραψε με τους Σαν Αντόνιο Σπερς, οι οποίοι τον αποδέσμευσαν λίγο αργότερα.

 Επιστροφή στην Ευρώπη 
Τον Οκτώβριο του 2003, ο Ρακόσεβιτς επέστρεψε στην Ευρώπη και υπέγραψε με τον Ερυθρό Αστέρα,Rakočević potpisao ugovor sa Crvenom zvezdom (σερβικά) όπου αναδείχθηκε ο κορυφαίος σκόρερ της Αδριατικής Λίγκας. Ήταν ο αρχηγός και ο καλύτερος παίκτης της ομάδας εκείνη τη σεζόν (2003-04).

Συνέχισε τη σταδιοδρομία του στην Ισπανία, όπου έπαιξε με την Παμέσα Βαλένθια, τη Ρεάλ Μαδρίτης και την Ταού Κεράμικα. Τη σεζόν 2006–07 της Ευρωλίγκα, κέρδισε το Βραβείο Κορυφαίου Σκόρερ «Αλφόνσο Φορντ».Tau's Rakocevic wins race for Alphonso Ford Trophy Επιλέχθηκε επίσης στη Δεύτερη Ομάδα της Ευρωλίγκα την ίδια σεζόν.All-Euroleague team, MVP announced Με την Ταού Κεράμικα, ο Ρακόσεβιτς κέρδισε το Σούπερ Καπ Ισπανίας το 2006, το 2007 και το 2008, το Κύπελλο Ισπανίας το 2009 και το Πρωτάθλημα Ισπανίας το 2008. Κέρδισε επίσης ακόμη ένα Βραβείο Αλφόνσο Φορντ με την Κεράμικα, το 2009.

Τον Ιούνιο του 2009, υπέγραψε τριετές συμβόλαιο με την τουρκική Εφές Πίλσεν.B92.net Rakočević u Efesu! (σερβικά)Euroleague.net Top scorer Rakocevic joins Turkish champs. Παίζοντας με την Εφές, κέρδισε επίσης το Βραβείο Αλφόνσο Φορντ το 2011.Rakocevic is Ford Trophy winner again.Alphonso Ford Top Scorer Trophy: Igor Rakocevic, Efes Pilsen Τον Ιούνιο του 2011 αποχώρησε από την Εφές.Igor Rakocevic leaves Anadolu Efes Istanbul.

Τον Οκτώβριο του 2011, ο Ρακόσεβιτς υπέγραψε με την ιταλική Μοντεπάσκι Σιένα για τη σεζόν 2011–12.Montepaschi Siena bags scoring champ Rakocevic.

Στις 9 Αυγούστου 2012, υπέγραψε διετές συμβόλαιο με τον Ερυθρό Αστέρα, η οποία ήταν η τρίτη θητεία του με την ομάδα. Τον Ιούλιο του 2013, ο Ρακόσεβιτς αποφάσισε να μην παίξει για τον Ερυθρό Αστέρα την επόμενη σεζόν και δήλωσε ότι θα παίξει στο εξωτερικό για μία ακόμη σεζόν ή θα αποσυρθεί και θα γίνει ο αθλητικός διευθυντής της ομάδας.

 Εθνική ομάδα 
Ο Ρακόσεβιτς έκανε το ντεμπούτο του με την Εθνική Γιουγκοσλαβίας στους Θερινούς Ολυμπιακούς Αγώνες του 2000. Ακολούθως, έπαιξε στο Ευρωμπάσκετ του 2001 στην Τουρκία (όπου κέρδισε το χρυσό μετάλλιο) και στο Ευρωμπάσκετ του 2005 στη Σερβία και το Μαυροβούνιο. Ήταν μέλος της Γιουγκοσλαβίας που έγινε Παγκόσμια Πρωταθλήτρια στην Ινδιανάπολη, στο Παγκόσμιο Πρωτάθλημα του 2002 και ήταν ο αρχηγός της Εθνικής Σερβίας και Μαυροβουνίου στην Ιαπωνία, στο Παγκόσμιο Πρωτάθλημα του 2006. Έπαιξε επίσης στους Θερινούς Ολυμπιακούς Αγώνες του 2004 στην Αθήνα.

 Μετέπειτα σταδιοδρομία 
Το Φεβρουάριο του 2015, ο Ρακόσεβιτς εξελέγη αντιπρόεδρος της Ομοσπονδίας Καλαθοσφαίρισης Σερβίας και ορίστηκε υπεύθυνος της Εθνικής ανδρών Σερβίας.

 Προσωπική ζωή 
Ο Ρακόσεβιτς είναι γιος του πρώην Σέρβου καλαθοσφαιριστής, Γκόραν Ρακόσεβιτς, ο οποίος έπαιξε ως πόιντ γκαρντ στον Ερυθρό Αστέρα.Euroleague - Vladimir Stanković: The excitement starts here. Λόγω της αυθεντικής εμφάνισής του, του έδωσαν το ψευδώνυμο «Δρακουμέλ».

 Στατιστικά σταδιοδρομίας 

NBA

 Κανονική περίοδος 

|-
| style="text-align:left;"| 2002–03
| style="text-align:left;"| Μινεσότα
| 42 || 0 || 5.8 || .379 || .417 || .806 || .4 || .8 || .1 || .0 || 1.9
|- class="sortbottom"
| style="text-align:left;"| Σταδιοδρομία
| style="text-align:left;"|
| 42 || 0 || 5.8 || .379 || .417 || .806 || .4 || .8 || .1 || .0 || 1.9

 Βραβεία και επιτεύγματα 

 Συλλογικά 

 Ερυθρός Αστέρας

 Πρωτάθλημα Γιουγκοσλαβίας (1): 1998 
 Κύπελλο Σερβίας (2): 2004, 2013

 Μπούντουτσνοστ

 Πρωτάθλημα Γιουγκοσλαβίας (1): 2001 
 Κύπελλο Γιουγκοσλαβίας (1): 2001

 Βαλένθια

 Πρωτάθλημα Βαλένθια (1): 2005

 Ρεάλ Μαδρίτης

 Τουρνουά Κοινότητας της Μαδρίτης (1): 2006

 Ταού Κεράμικα

 Πρωτάθλημα Ισπανίας (1): 2008 
 Κύπελλο Ισπανίας (1): 2009 
 Σούπερ Καπ Ισπανίας (3): 2006, 2007, 2008

 Εφές Πίλσεν

 Σούπερ Καπ Τουρκίας (2): 2009, 2010

 Μοντεπάσκι Σιένα

 Πρωτάθλημα Ιταλίας (1): 2012 
 Κύπελλο Ιταλίας (1): 2012

 Ατομικά 

 Πιο Βελτιωμένος Παίκτης του Πρωταθλήματος Γιουγκοσλαβίας: (1998) 
 Κορυφαίος Σκόρερ Φάιναλ Φορ Αδριατικής Λίγκας: (2004) 
 Κορυφαίος Σκόρερ της Αδριατικής Λίγκας: (2004) 
 Κορυφαίος στα Τρίποντα στο Πρωτάθλημα Ισπανίας: (2007–08) 
 3 × Βραβείο Κορυφαίου Σκόρερ της Ευρωλίγκα «Αλφόνσο Φορντ»: 2007, 2009, 2011 
 Δεύτερη Ομάδα Ευρωλίγκα: (2007) 
 Πρώτη Ομάδα Ευρωλίγκα: (2009) 
 Κορυφαίος Σκόρερ του Πρωταθλήματος Ισπανίας: (2009) 
 Κορυφαία Ομάδα Πρωταθλήματος Ισπανίας: (2009)

 Εθνικές Γιουγκοσλαβίας νέων 

 Ευρωπαϊκό Πρωτάθλημα U18 1996: 
 Nike Hoop Summit 1997 
 Παγκόσμιο Κύπελλο U21 1997: 
 Ευρωπαϊκό Πρωτάθλημα U20 1998: 
 Ευρωπαϊκό Πρωτάθλημα U20 1998: Πολυτιμότερος Παίκτης

 Εθνική Γιουγκοσλαβίας ανδρών 

 Μεσογειακοί αγώνες 1997: 
 Ευρωμπάσκετ 2001: 
 Παγκόσμιο Πρωτάθλημα 2002: 

 Παραπομπές 

 Εξωτερικοί σύνδεσμοι 

 Προφίλ στο acb.com (ισπανικά) 
 Προφίλ  στο draftexpress.com 
 Προφίλ στο euroleague.net 
 Προφίλ στο fiba.com 
 Προφίλ  στο legabasket.it (ιταλικά).

Κατηγορία:Σέρβοι καλαθοσφαιριστές
Κατηγορία:Γιουγκοσλάβοι καλαθοσφαιριστές
Κατηγορία:Σούτινγκ γκαρντ
Κατηγορία:Πόιντ γκαρντ
Κατηγορία:Καλαθοσφαιριστές Εθνικής Γιουγκοσλαβίας
Κατηγορία:Καλαθοσφαιριστές Εθνικής Σερβίας
Κατηγορία:Αθλητές στους Μεσογειακούς Αγώνες 1997
Κατηγορία:Καλαθοσφαιριστές στους Θερινούς Ολυμπιακούς Αγώνες 2000
Κατηγορία:Καλαθοσφαιριστές Ευρωμπάσκετ 2001
Κατηγορία:Παίκτες νικητές Ευρωμπάσκετ
Κατηγορία:Καλαθοσφαιριστές Παγκοσμίου Πρωταθλήματος 2002
Κατηγορία:Παίκτες νικητές Παγκοσμίου Πρωταθλήματος FIBA
Κατηγορία:Καλαθοσφαιριστές στους Θερινούς Ολυμπιακούς Αγώνες 2004
Κατηγορία:Καλαθοσφαιριστές Ευρωμπάσκετ 2005
Κατηγορία:Καλαθοσφαιριστές Παγκοσμίου Πρωταθλήματος 2006
Κατηγορία:Καλαθοσφαιριστές Ερυθρού Αστέρα Βελιγραδίου
Κατηγορία:Καλαθοσφαιριστές Αδριατικής Λίγκας
Κατηγορία:Καλαθοσφαιριστές Μπούντουτσνοστ Ποντγκόριτσα
Κατηγορία:Καλαθοσφαιριστές Μινεσότα Τίμπεργουλβς
Κατηγορία:Καλαθοσφαιριστές του NBA
Κατηγορία:Σέρβοι καλαθοσφαιριστές στο NBA
Κατηγορία:Καλαθοσφαιριστές Βαλένθια
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές Ρεάλ Μαδρίτης
Κατηγορία:Καλαθοσφαιριστές Σάσκι Μπασκόνια
Κατηγορία:Καλαθοσφαιριστές Εφές Αναντόλου
Κατηγορία:Καλαθοσφαιριστές Πρωταθλήματος Τουρκίας
Κατηγορία:Καλαθοσφαιριστές Μενς Σάνα Μπάσκετ
Κατηγορία:Καλαθοσφαιριστές Λέγκα Μπάσκετ Σέριε Α